
Številka:	MS-Tu-20-3/3/2025
Datum: 	6. 8. 2026



Objavljeno na  spletni strani VDT RS: 6. 8. 2026
Rok za prijavo: 14 dni, ki začne teči naslednji dan od dneva objave
 
Na podlagi 63. člena Zakona o javnih uslužbencih (Ur. l. RS, št. 32/25, v nadaljevanju ZJU-1) in drugega odstavka 4. člena Pravilnika o državnotožilskem pripravništvu (Ur. l. RS, št. 39/18; v nadaljevanju: Pravilnik), Okrožno državno tožilstvo v Murski Soboti, Slomškova 1, Murska Sobota 

objavlja javni natečaj za zasedbo enega prostega delovnega mesta za določen čas

SODNIŠKI PRIPRAVNIK (ZPDI) - DRŽAVNOTOŽILSKI PRIPRAVNIK  (št. DM 118).

Kandidati, ki se bodo prijavili na prosto  delovno mesto morajo izpolnjevati naslednje pogoje:

· visokošolska univerzitetna izobrazba (prejšnja) - univerzitetni diplomirani pravnik /  
visokošolska univerzitetna izobrazba (prva bolonjska stopnja) – diplomirani pravnik (UN) in magistrska izobrazba (druga bolonjska stopnja) – magister prava / magistrska izobrazba (na podlagi enovitega študijskega programa) – magister prava,
· državljanstvo Republike Slovenije,
· znanje uradnega jezika,
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

V času državnotožilskega pripravništva si sodniški pripravnik (ZPDI) - državnotožilski pripravnik pridobiva znanje in se usposablja za samostojno pravniško delo v okviru državnega tožilstva ter pripravlja na pravniški državni izpit.

Delovno področje:

· sprejema na zapisnik vloge strank,
· opravlja posamezne naloge pod vodstvom sodnika ali državnega tožilca mentorja ali pod vodstvom druge za izvedbo obvezne oblike izobraževanja določene osebe ter pri tem proučuje predpise in gradiva, ki so osnova za opravljanje posameznih nalog,
· pod pogoji iz 17. člena zakona opravlja posamezna dejanja na glavni obravnavi, seji senata in drugem naroku,
· spremlja obravnave, seje senatov, zaslišanje in druge naroke ter piše zapisnike po odredbi tožilca,
· sodeluje v okviru strokovne službe za brezplačno pravno pomoč in pri izvrševanju programa dela sodišča ter opravlja druge naloge po odredbi predsednika višjega sodišča in vodje oddelka, pri katerem se usposablja, ali sodnika mentorja ali druge osebe, določene za izvedbo obvezne oblike izobraževanja in za spremljanje njegovega dela,
· izdeluje osnutke sodnih odločb in drugih sodnih pisanj,
· se udeležuje seminarjev, opravlja kolokvije in druge obvezne oblike izobraževanja s posameznih pravnih področij, v skladu z zakonom, tem pravilnikom in programom pripravništva,
· v času usposabljanja na kazenskopravnem področju, na državnem tožilstvu sodeluje pri izvrševanju programa dela državnega tožilstva ter opravlja druge naloge po odredbi vodje državnega tožilstva, vodje oddelka, pri katerem se usposablja, ali državnega tožilca mentorja ali druge osebe določene za izvedbo obvezne oblike izobraževanja ter spremljanje njegovega dela.

Prijava na predpisanem obrazcu mora vsebovati:
1. pisno izjavo kandidata o izpolnjevanju pogojev glede zahtevane izobrazbe, iz katere mora biti razvidna raven izobrazbe, smer ter datum (dan, mesec, leto) zaključka izobraževanja, pridobljen strokovni naziv in izobraževalna ustanova, pri kateri je bila izobrazba pridobljena;
2. izpis ocen opravljenih izpitov;
3. pisno izjavo kandidata, da:

· je državljan Republike Slovenije,
· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
· zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

4. pisno izjavo kandidata, da za namen tega natečajnega postopka dovoljuje Okrožnemu državnemu tožilstvu v Murski Soboti, da si pridobi podatke iz 3.  točke iz uradnih evidenc;
5. pisno izjavo kandidata, da soglaša s tem, da bo Okrožno državno tožilstvo v Murski Soboti osebne podatke, ki jih je navedel v prijavi za prosto delovno mesto in v tej izjavi, obdelovalo v skladu z veljavnim zakonom, ki ureja varstvo osebnih podatkov, in določili Splošne uredbe o varstvu osebnih podatkov (GDPR) izključno za namen izvedbe predmetnega javnega natečaja.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil. 

Pri izbiri se bodo upoštevali zlasti naslednji kriteriji:

-	splošni študijski uspeh in dosežena posebna priznanja s področja študija,
- 	študijski uspeh pri kazenskopravnih predmetih in pri predmetih, ki so pomembni za državnotožilsko službo,
- 	dosežki na drugih področjih, povezanih z opravljanjem državnotožilske službe in 
-	strokovno znanje kandidata na razgovoru.

V postopku javnega natečaja se lahko določijo še drugi kriteriji in metode, na podlagi katerih se izmed kandidatov izbere najbolj strokovno usposobljenega kandidata za opravljanje državnotožilskega pripravništva in za nadaljnje delo v državnotožilski službi.

V izbirni postopek se v skladu s 65. členom ZJU-1 ne uvrsti kandidat, ki pošlje prijavo prepozno, kandidat, ki pošlje nepopolno prijavo ter kandidat, ki na dan izteka roka za vložitev prijave ne izkazuje izpolnjevanja natečajnih pogojev. 

Državnotožilski pripravnik se sprejme v delovno razmerje na Okrožnem državnem tožilstvu v Murski Soboti za določen čas dveh (2) let, s polnim delovnim časom, od tega opravlja izbirno usposabljanje pri državnem tožilstvu šestnajst mesecev, osem mesecev pa opravlja sodniško pripravništvo v okviru izobraževanja, ki ga zagotavlja delodajalec.

Izhodiščni plačni razred razpisnega delovna mesta je 12 (1.751,31 € bruto), pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Ur. l. RS, št. 95/24).

Izbrani kandidat bo delo opravljal v prostorih Okrožnega državnega tožilstva v Murski Soboti, Slomškova ulica 1, 9000 Murska Sobota.

Kandidati oddajo prijavo v elektronski obliki na priloženem prijavnem obrazcu »Vloga za zaposlitev na elektronski naslov organa urad.ms@dt-rs.si z označbo »javni natečaj – DRŽAVNOTOŽISLKI PRIPRAVNIK« v roku 14 dni od dneva objave javnega natečaja na spletnem mestu Vrhovnega državnega tožilstva Republike Slovenije, to je  do 20. 8. 2026. Veljavnost prijave ni pogojena z varnim elektronskim podpisom. Šteje se, da prijava kandidata, ki ni bila oddana na navedeni elektronski naslov, ni bila vložena.

Skladno s šestim odstavkom 64. člena ZJU-1 poteka obveščanje v postopku javnega natečaja po elektronski poti na elektronski naslov kandidata, s katerega je poslal prijavo na javni natečaj ali, ki ga je za namen obveščanja v postopku navedel v prijavi.

Obvestilo o končanem javnem natečaju bo objavljeno na spletni strani Vrhovnega državnega tožilstva RS, Trg OF 13, Ljubljana: http://www.dt-rs.si/zaposlitve .

Informacije o izvedbi natečaja daje Nataša Lebar, tel. št. 02 530 49 20, vsak delavnik od 8:00 do 9:00 ure.

Opomba: v besedilu natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

									    
   Desanka Novak
								     višja državna tožilka svétnica
							                                vodja tožilstva

